b'\n_START_ARTICLE_\nFrigidarium\n_START_PARAGRAPH_\nFrigidarium (fra latin: frigidus, \xc2\xabkald\xc2\xbb, \xc2\xabkj\xc3\xb8lig\xc2\xbb) var kaldbadrommet i en romersk badeanlegg. Frigidarium ble brukt etter bad i caldarium og i tepidarium, eventuelt i laconium eller sudatorium._NEWLINE_Man steg inn i det etter bad i caldarium og tepidarium, som hadde som effekt \xc3\xa5 \xc3\xa5pne hudens porer. Det kalde vannet ville lukke porene. Det kunne dreie seg om en liten dam med kaldt vann, eller noen ganger et stort kaldt sv\xc3\xb8mmebasseng (skj\xc3\xb8nt dfette, til forskjell fra piscina natatoria, var vanligvis overdekket). Vannet kunne ogs\xc3\xa5 holdes kaldt ved hjelp av sn\xc3\xb8._NEWLINE_Frigidariet var vanligvis plassert p\xc3\xa5 nordsiden av badene. De st\xc3\xb8rste eksempler p\xc3\xa5 frigidarier var begge i Roma: Det i Caracallas termer, der det ligger rett innenfor inngangen og m\xc3\xa5ler 58 x 24\xc2\xa0m, og det i Diokletians termer, dekket av et krysshvelv. Noen, som de i Pompeii og Herculanum, hadde sirkul\xc3\xa6r plan.'